Nordreisa vgs tilbød finsk som fag allerede i 1977, mens undervisning i samisk kom i gang i 1988 med samiske lærere. Den første tida var det en til to grupper som tok samisk som fremmedspråk. Det ble også arrangert kveldskurs for voksne. Fra 1984 fikk skolen skilinje, og flere elever fra Finnmark søkte seg til Nordreisa. Kautokeino og Tana hadde flere elever ved skolen og disse hadde samisk som morsmål og ønsket at undervisningen også skulle foregå på samisk. Skolen etablerte egen fagseksjon for samisk.